JohanHeinsen/ENO huggingface dataset:
Odense Adresse-Contoirs Efterretninger, 1834-12-09
Kjøbenhavnspostens" Redakteur, Sekretair Liunge, som har havt Leilighed til at sammenligne Stemmegivningen for de forskjellige Sektioner ved Valgene i Hovedstaden, troer deraf at have udfundet, at ikke faa Høfligheds-Valg, have fundet Sted der, idet Mange paa Grund af Venskabsforhold eller andre Forbindelser med Sektions=Bestyrere eller Protokolførere, have givet Saadanne deres Stemmer. Opfordret til, nærmere at detaillere, hvilke Personer derved hiin bemærkning vare tilsigtede, har han nu i sit Blad meddeelt en Fortegnelse over Stemmegivningen i hver af de 8 Sektioner for de 80, der erholdt 30 Stemmer og derover, hvoraf nu Vedkommende selv kunne uddrage Resultatet. Af Fortegnelsen sees, at de Nærmeste efter den sidste Suppleant, som havde 402 Stemmer, vare Grosserer Sass med 358, og Prokurator Ring med 357. 300 St. og derover havde endvidere. Assessor Pharmacie Møller, Grosserer Frølich, Fabrikeur Fibiger, Etatsraad, Raadmand Mundt, og Sekretair Liunge. Vælgernes Antal var 1727, hvoraf 1290 mødte.
Odense Adresse-Contoirs Efterretninger, 1834-12-09
Skibs- og Handels-Efterretninger. Den 5 d. ankom Helsingøers Vagtskib, Orlogsbriggen Møen, under Kommando af Kapitainlieutenant, Ridder Findt, til Kjøbenhavns Rhed. Den 15 Decbr. tændes for første Gang de 2 nye Lampefyr paa Skjæret Nidingen ved Hallands Kyst, og fra den Dag ophører det hidtil brugte aabne Blusfyr. J tykt og taget Veir klemtes i det mindste hver 1/4 Time med en større Klokke, og ved Skjæret vil altid en Baad være tilstede.
Odense Adresse-Contoirs Efterretninger, 1834-12-09
Fregatskibet Freys, Callsen, fra Flensborg bestemt til Vestindien, er den 30 Octbr. praiet paa 4775 N. B. og 9024 V. L. for Greenwich. Alt var vel ombord, skjøndt Skibet havde udholdt et skrækkeligt Veir i Nordsøen og i den engelske Kanal. Et ved Perna strandet norsk Skib Paquetten, Skpr. Lund, ventede Man ikke at faae flot igjen, da det havde gravet sig saa dybt ned i Sandet.
Odense Adresse-Contoirs Efterretninger, 1834-12-09
Markedet i Maribo den 25 Novbr. var yderst maadeligt saavel for Kræmmerne som Haandværkerne.
Odense Adresse-Contoirs Efterretninger, 1834-12-09
Videnskabelighed. Jtzehoer Ugeblad melder, at Professor J. H. A. Torlitz er afgaaet ved Døden Natten imellem den 29 og 30 Novbr. Han var født i Jtzehoe den 3 Decbr. 1777, havde besøgt Blaagaards Skolelærerseminarium, og blev derpaa Lærer ved Borgerskolen i Slagelse. J Aaret 1803 sendtes han, med nuværende Provst Strøm i Cregome, til Schweitz, for at lære at kjende Pestalozzis dengang berømte Jnstitut i Burgdorf. Frugten heraf fra hans Side var en udgiven interessant Reisebeskrivelse. Efter sin Hjemkomst gik han til St. Petersborg, hvor han blev Huuslærer i en fornem russisk Familie. Siden 1824 havde den og kan paa saahan privatiseret i Jtzehoe. Hans første Forsøg paa Forfatterbanen var en Oversættelse af Thiemes, første Næring, for den sunde Menneskeforstand, hvortil vor afdøde Biskop Plum havde skrevet en Forerindring. Til sine sidste Dage var han sysselsat med literaire Arbeider, navnligen for Jtzehver Ugeblad. Det af Hr. E. L. Thaarup udgivne Tidsskrift: "Dansk Penningmagazin til nyttige Kundskabers Udbredelse" har i den sidste Tid vundet meget ved, at de forhen givne mindre gode Afbildninger ere ombyttede med vakkre Kobberstik af Hr. A. Lillienberg, hvilket vistnok vil have en større Afsætning til Følge.
Odense Adresse-Contoirs Efterretninger, 1834-12-09
Prof. Heibergs Nationalstykke, Elverhøi er bestemt til at opføres paa det Kongel. Theater Nytaarsdag, og oplever da der allerede sin 50de Forestilling, i hvilken Anledning en Prolog skal fremsiges.
Odense Adresse-Contoirs Efterretninger, 1834-12-09
Blandinger. Efter Bekjendtgjørelse fra Stiftsphysikus i Aarhuus er Skarlagensfeberen vel for Tiden epidemisk i Byen, men tillige meget smitsom, og angriber især Børn og de Voxne, som ei forhen have gjennemgaaet den.
Odense Adresse-Contoirs Efterretninger, 1834-12-09
Nogle Fiskere i Veile forevise i denne Tid en sjelden Fisk, de have fanget i Fjorden. Den var 5 Alen lang, omtrent 2 1/2 Al. i Omfang, med Halen paa tvære og svære Bryst og Ryg=Finner. Hovedet var af en egen rund, afstumpet Form, Øinene smaae, Tænderne runde, næsten som Knapper, Farven graa, marmoreret eller vatret, Skindet glat og Kjødet fast. Den var kommet paa Grund, og da just tre Baade vare samlede, fik deres Mandskab snart Bugt med den.
Odense Adresse-Contoirs Efterretninger, 1834-12-09
Viborg. Vor Bye har erholdt en væsentlig Forskjønnelse ved Omskabelsen af det gamle uhyggelige Domhuus, til en elegant moderne Bygning, i hvis nederste Etage findes smagfulde meublerede Værelser for den Kongelige Kommissarius, Præsidenten og Stænderforsamlingens Kommitteer. J den øverste Etage er tilhøire Overrettens Sal, og tilvenstre kommer Man igjennem en rummelig Forsal ind til Stændernes særdeles smagfuldt dekorerede og meublerede Forsamlingssal, i hvis øverste Ende er anbragt et ophøiet Sæde for den Kongelige Kommissarius og et noget lavere for Præsidenten, der har de tvende Sekretairer paa begge Sider af sig. Over Kommissairens Sæde sees Hs. Maj. Kongens Buste i en Nische. Paa begge Sider af Salen findes de Deputeredes Sæder ved tvende lange Borde paa hver Side, hvoraf de yderste ere anbragte paa en Forhøining. Stole og Borde ere af Mahognie og elegante.
Odense Adresse-Contoirs Efterretninger, 1834-12-09
Naar Forhandlingerne skulle aabnes, vide vi endnu ikke, men dagligt indtræffe fra de udnævnte Deputerede Bestillinger om Logis.
Odense Adresse-Contoirs Efterretninger, 1834-12-09
Odense. Da mange af Avisens Læsere oftere have yttret, det Ønske, at den ogsaa maatte meddele meteorologiske Jagttagelser, anstillede her paa Stedet, er det Udg. særdeeles behageligt, fra en Videnskabsmand at have modtaget for November Maaned følgende Udtog af en meteorologisk Dagbog, holden i Odense, om hvis Fortsættelse Man har grundet Haab: "November Maaned viste endnu den Karakteer, som havde været Sommerens bestandige, den var tør Regn faldt i 14 Dage, dog i forskjellig Mængde, kuni 3 Dage af nogen Betydenhed. Luften var 17 Dage tyk, 5 Dage skyet og 8 Dage klar. Vinden var vestlig, tillige deels noget sydlig, deels noget nordlig, de 10 første Dage i Maaneden, fra den 14de til den 20de incl., og de 7 sidste Dage i Maaneden; østlig den 11te, 12te, 13de, 21de, 22de og 23de; altsaa 24 Dage i Maaneden kom Vinden fra Vesten og 6 Dage fra Østen. 10 Dage fandt Blæst Sted og een Dag, den 5te, Storm; de andre Dage var der blot nogen Vind oppe eller det var ganske vindstille. Thermometret stod høiest 12) den 6te og 7de, mellem Kl. 2. og 3 Eftermiddag; lavest (- 3) Natten mellem den 12te og 13de og mellem den 20de og 21de; det stod under Frysepunktet Nætterne den 12te, 13de, 14de, 16de, 18de, 20de, 21de og 22de, og Dagen den 13de og 21de, andre Dage steg det midt om Dagen over Frysepunktet, saa det kun nogle Timer af Døgnet stod under samme; af Frostdage, de hvis Middelvarme har været under Frysepunktet, gaves der saaledes kun 4. Den 12te var Georginefloret tilintetgjort; Thermometret havde om Natten viist - 9,67. Denne Maaned havde flere behagelige Dage, som den 4de, 16de og 24de; Varmen steeg i Solen den 27de til - 11 og den 30te til - 100."
Odense Adresse-Contoirs Efterretninger, 1834-12-09
Jgaar Aftes og inat hjemsøgte Vi atter af en næsten orkanagtig Nordvest=Storm, saa at flere Tagsteene nedblæste. Jøvrigt har i lang Tid hersket Vindstille, især om Dagen, til Sorg for de Mange, som endnu have Varer paa Søen; thi i disse Aaringer forliges Skibsfart og Vinter godt med hinanden. Temperaturen er endog saa usædvanlig mild, at Myggene sees sværme ligesom om Sommeren, og det meest kun er af Vane, Man fyrer i Kakkelovnen.
Odense Adresse-Contoirs Efterretninger, 1834-12-09
Marsvinsfangsten ved Middelfart tegner i dette Efteraar til at blive heldig. Saaledes fangedes i sidste Uge 298 Marsviin, en ret god Opmuntring for Jægerne.
Odense Adresse-Contoirs Efterretninger, 1834-12-09
Brevbæreren i Faaborg, en brav Borger, er paa Hjemveien fra Svendborg aldeles forsvunden, uden at det endnu, uagtet ivrige Efterforskninger, er lykkets at opdage Aarfagen.
Odense Adresse-Contoirs Efterretninger, 1834-12-09
Beltpassage fra den 30 Novbr. til 3 Decbr. 1834. Fra Fyen til Sielland. Jfr. Hansen, Proprietair Busch, Kjøbmand Schow; Overpræsidentinde, Baronesse v. Eggers, Baronesserne M. og L. v. Eggers; Kammerjunker Sehested-Juel: Hr. F. v. Fønss; Provisor Bøgh; Handelsfuldm. Skipper Christensen; Voloutair Heimici, Kongel. svensk Generalkonsul Frensheim; Jfr. David; Propriet. Hansen; Grev Ahlefeldt-Laurvig; Kjøbmand Lorenz; Bjergkandidat Skanke, Particulier Bergsteen; Jfr. Wenzell; Studios. juris Bilsted; Forpagter Dahr, Kand. Gerner. Fra Sielland til Fyen. Grev Ahlefeldt-Laurvig; Landmand Bruun; Skipper Michelsen; Toldbetjent Wegner; Handelsfuldm. Panne; Overauditeur, Amtsforvalter Paysen med Frue og Søn; Forpagter Bülow; Geheimekonferentsraadinde, Enkegrevinde Danneskjold Samsøe og Komtesse C. Danneskjold Samsøe med følge; Kjøbmand Everdt; Premierlieutenant v. Sælboe, Kongel. preussisk Kammerherre, Grev v. Redern; Jfr. Klein; Pastor Bagger: Jfr. Ostenfeldt og Thune: Handelsbet. Bøllemose; Hr. T. Wrigthsen; Kjøbmand Lorenz; Dr. Hofbauer, Sekretair Davids; Kand. theol. Sidenius; Jfr Ramus; Skipper Evers; Handelsbetjent Ravn. om Jordeiendomasandt, dersaat Forlangt Indrykkelse.) inden angre tig over hastaling i pr. andet med ad Tanker nuar. or til ved Budskabet om Skomagermester og Brevbærer J. Bonsen fra Faaborg, som, idet han var et Ærinde i Svendborg den 28 Novbr., ikke meere er funden og formodentlig haver fundet sin Død paa Veien, skjøndt forgiæves Mange søge efter ham. Et Budskab kommer, som os smerter Og gyder Angest i vort Mod.
Odense Adresse-Contoirs Efterretninger, 1834-12-09
En elsket Mand, til hvem vort Hjerte Fortrolig Tillid fæsted Rod; Ak! han er borte fra os her! Vi skjælve, sukke ved den Færd. O Mand! Du abned vist ei Faren, Da du sidst fra din Bolig drog? Dog vist undgik du ikke Snaren, Men at den dig til Fange tog. Du reiste ofte, det er sandt, Men – sidste Gang vist Døden fandt.
Odense Adresse-Contoirs Efterretninger, 1834-12-09
En Moder hjemme er, som sukker, Som efter Døden længes med.
Odense Adresse-Contoirs Efterretninger, 1834-12-09
En elsket Mage Sorg nedbukker J otte Børn saa sørgende. O Død, hvi rev du bort saa brat? En Søn og Fader i den Nat! Dog, Klage stands, hvad kan du gavne? Forgiæves Taarer flyde her. Hans Aand i Himmelen mon havne, O Gud, lad os ham finde der, Thi Haabet kun vi lide paa, J forgfri Hjem vi samles maa. Dog Mindet lever, om end Støvet, Ei findes kan paa denne Jord. Det bliver ikke os berøvet, Thi vist i Lysets Land du boer. Og hist i glade Himleboe Vi samles vist, er vi kun god, Strandbye den 6 Decbr. 1834. L. H. S. Smed.
Odense Adresse-Contoirs Efterretninger, 1834-12-09
Den i Søndags opførte Vaudeville: "Napoleon den Anden, er saa lunefuld, saa bidende paa Juli=Dagenes Vende=Kaaber, saa krydret med let fransk Vid, saa vel assisteret med gode Musik=Nummere, saa vel sammenspilt og Hoved=Rollen saa mesterlig udført af Hr. Neupert, at Directionen ville forbinde mange ved at give den næste Søndag. Dramatiqvens Venner, der ikke hiin Aften saae denne muntre og vittige Farce, raader man at see den, da de derved ville faae en behagelig Nydelse og en god Rystelse for Mellemgulvet.
Odense Adresse-Contoirs Efterretninger, 1834-12-09
AVERTISSEMENTS. Udpantning. for resterende Skoleskat for Juli Qvartal 1834 vil blive foretaget Torsdagen den 18 d. M.; hvilket herved bekjendtgjøres til Restancedragernes Underretning. Odense Byefogedcontoir den 2 Decbr. 1834. S. Klauman.
Odense Adresse-Contoirs Efterretninger, 1834-12-09
En duelig Dreielsvæver kan faae et nyt bygget smukt Huus med Hauge til Leie paa et Sted, hvor der gives bestandigt Arbeide paa Egnen. Huset kan strax tiltrædes. Adressekontoiret anviser. paa 200 3 af ma Hittegods. Paa Gaden er funden og hertil indleveret en Æske med Bomuld, hvorudi en Guld=Brystnaal, et Hjerte, hvori en Steen med Guld-Jndfatning, en Bandeloqve m.m., som Eieren kan erholde paa Odense Politiekammer.
Odense Adresse-Contoirs Efterretninger, 1834-12-09
En for længere Tid siden udlaant Krusemaskine med 2 Jernvalser anmodes Vedkommende snarest muligt behageligst at tilbagelevere til sin Eier. Mod fuldkommen betryggende 1ste Prioritets Pant i en Landeiendom, er 1500 Rbdlr. rede Sølv at faae til Laans i nærværende Termin, og anvises af Prokurator Fich i Odense, Nye Christiansfeldrer Formelys er arriveret og faaes i Kasser efter Jndkjøbspriis, samt Spedelys med Bomuldsvegertil 20 Mk. pr. Lpd. hos S. P. Sørensen, Vestergade. W. J. Unna jr's Mode= og Manufactur=Oplag, er forøget med Drap-Jmperial i alle Farver, Klæde, Calmuk og Coathing, moderne hvide Gardintøier, Silkevestetøier, extra gode sorte Silketørklæder, nye ægte kjøbenhavnske Bomuldstøier m.m. Min Boutik er i disse Dage bleven forøget med et nyt Assortiment af Zephir= og Strømpegarn, Caneva og Stramei. Tillige anbefaler jeg mig med flere Sorter saavel blegede som ublegede Lærreder, Haandklædedreieler, hvide og kouleurte Shirtings, Sirtser, Bomuldstøier, Bobinet, dito Strimler, saaog blegede, ublegede og farvede Tvister m.m., som alt sælges til muligst billige Priser af J. H. David.
Odense Adresse-Contoirs Efterretninger, 1834-12-09
En smuk og beqvemt indrettet Gaard paa Overgade er, formedelst anden Bestemmelse af Eieren, strax at erholde tilkjøbs paa særdeles favorable Pengekonditioner. Adressekontoiret meddeler nærmere Underretning.
Odense Adresse-Contoirs Efterretninger, 1834-12-09
En ugift Gartner, der med Redelighed og Duelighed forener Lyst og Jnteresse for sit Fag, kan paa en Herregaard i Nærheden af Odense erholde en god Kondition til 1 Mai 1835. Adressekontoiret anviser, og uden gode Anbefalinger nytter det ikke at melde sig. Græsning, til 20 Heste af Exerceerskolen, fra den 12 Juni til 1 August 1835, ønskes af Hindenburg, Ritmester.
Odense Adresse-Contoirs Efterretninger, 1834-12-09
Nyborg. Til førstk. Paaske Flyttetid kan erholdes til Leie Huset No. 22 paa Torvet, som nu beboes af Mad. Larsen, og Huset No. 65 ved Slotsgraven, som Joseph Sammel beboer. Om Leien akkorderes med Nyborg den 1 Decbr. 1834. S. J. Wilnan.
Odense Adresse-Contoirs Efterretninger, 1834-12-09
Efter Skifterettens Foranstaltning bliver Huset No. 176 Litr. B. i Bangs Boder, afg. Tømmermester V. Lunds Stervboetilhørende, stillet til Bortsalg ved 3 offentlige Auctioner, som afholdes: Tirsdagen den 9 Decbr. d. A. at den 16 Hver Dags Formiddag Kl. 11. den 23 - -De 2 første Auctioner afholdes paa Odense Raadstue og 3die Auction i selve Huset, som bestaaer af 5 Fag, 1 Etage, Muur og Bindingsværk. Hvilket herved bekjendtgjøres til Lysthavendes Efterretning. Odense den 2 Decbr. 1854. Reimuth.
Odense Adresse-Contoirs Efterretninger, 1834-12-11
63 Aargang. Palitts Fyen i Omstille ne privilegerede for for nod anslag Kongelig allene som sk. 26. lig Avertissementstidende. Adresse-Avis og overalt i de danske Stater. Forsendes med Brevposten, af Søren Hempel, Kancellieraad.
Odense Adresse-Contoirs Efterretninger, 1834-12-11
Redigeres, trykkes og udgives i Odense, 11 December 1834. Torsdagen.
Odense Adresse-Contoirs Efterretninger, 1834-12-11
Jndhold. Fædrelandet. Kongehuset. Statsanliggende. Statistik. Skibs- og Handels-Efterretninger. Videnskabelighed. Blandinger. Kjøbenhavn.
Odense Adresse-Contoirs Efterretninger, 1834-12-11
Fædrelandet. Hs. Durchl. Prindsen af BentheimKongehuset. Steinfurt, der ogsaa er ankommen til Hovedstaden, følger, som Slægtning af den høisalige Prinds af Philipsthal, i Liig-Processionen med Hs. høifyrstel. Durchl. Prinds Wilhelm af Hessen.
Odense Adresse-Contoirs Efterretninger, 1834-12-11
Statsanliggende. Hr. Oliver Mason er ankommen til London fra Kjøbenhavn med en Fortegnelse over den i Aaret 1807 i de danske Stater konfiskerede Formue, hvilken Konfiskation skeete som Repressalier for den i engelske Havne dengang foretagne Konfiskation af dansk Eiendom til et Beløb af 1,265,000 Pd. Sterl. Da imidlertid Konfiskationen i de danske Lande udgjorde langt meere, blev Man enig om, at erstatte den i Aaret 1807 konfiskerede Boggjeldmed det levnede Overskud. Sagen havde imidlertid sine store Vanskeligheder, og Hr. Mason, der var brittisk Agent i denne Sag, kan ikke noksom prise den danske Konges Kjærlighed til Retfærd, hvis personlige Bestræbelser han skylder Afgjørelsen af denne vigtige Sag. (Efter Times og Kbhpst. -
Odense Adresse-Contoirs Efterretninger, 1834-12-11
Statistik. Efter den af Directionen for Frederiks Hospital i Kjøbenhavn til Kancelliet indsendte Beretning om Hospitalet for 1832, havde Antallet af Syge i dette Aa været 3811, hvoraf 265 døde, 3216 helbrededes og 330 bleve overliggende ved Aarets Udgang. De meest herskende Sygdomme i den medicinske Afdeling havde været Koldfebre, hidsige Febre, ondartet Typhus, Gigt, Brystbetændelser; 278 Patienter havde benyttet Hospitalets russiske Damp bade=Anstalt. Hospitalets Fondskapital var ved Udgangen af 1832,52,480 Rbd. r. S., 890,901 Rbd. Sølv og 121. Rbd. 60 s. S. . T.; dets Legaters og Fattigkasses 16,724 Rbd. r. S., 156,220 Rbd. Sølv og 13,524 Rbd. 36 sk. S. o. T. Ved Forandring af Apotheket er første Salsetage af den Apothekeren hidtil overladte Bygning indrettet til Bo ligger for Præsten, Kontrolleuren, Reservelægen og 4 Kandidater, hvis forhenværende Boliger igjen ere bestemte til Sygestuer for omtrent 30 Senge.
Odense Adresse-Contoirs Efterretninger, 1834-12-11
Skibs= og Handels=Efterretninger. Orlogsbriggen St. Thomas, Kapit. Aschehoug, var den 6 Novbr. ankommen til Madeira, og afseilede igjen den 10de til sin Station i Vestindien. Briggen var den 18 Octbr. tilligemed en stor Masse af Skibe afseilet fra Østerriseer. Galleasen Georg, N. Wahlberg, fra Heiligenhaven bestemt til Hjemstedet Calmar, sprang den 16 November i en hæftig NV Storm, læk mellem Ølund og Klippan, 5 Mile ude i Søen, saa at Skipper og Mandskab efter 12 Timer Anstrængelser og efterat have kappet Formasten, maatte forlade den, og bleve med Møie og Fare frelste af Skipper Bonell, Galeasen Concordia af Calmar. J Nakskov er en af den duelige Skibsbygmester Jørgensen jun., bygget Brig heldigen løbet af Stabelen den 4de J Rotterdam holdt fremmed Korn sig til den 2 Decbr. temmeligt i de forrige Priser. Havre var temmeligt spurg og fandt Kjøbere til høiere Priser. Ogsaa i Antverpen var Havre meere spurgt. Det lader til, at Engelland vil til Foraaret blive nødt til at forskrive denne Kornart, hvorfor den ogsaa holder sig stivt i Königsberg. Hamp-Avlen skal være mislykket i Polen og Rusland.
Odense Adresse-Contoirs Efterretninger, 1834-12-11
Videnskabelighed. Universitetet i Kiel tæller for Tiden 293 Studerende, hvoraf 94 have valgt Theologien til deres Fag, 16 Theologien og Philologien, 6 Philologien, 99 Jurisprudentsen, 69 Medicinen, 5 Pharmacien, og 4 de philosophiske Videnskaber. 147 ere fra Holsten, 116 fra Slesvig, 4 fra Lauenborg, 14 fra Danmark og 12 ere Fremmede.
Odense Adresse-Contoirs Efterretninger, 1834-12-11
Til den theologiske Examen i Slesvig den 24 Novbr. havde for Kandidater indstillet sig.
Odense Adresse-Contoirs Efterretninger, 1834-12-11
I Helsingøer have nogle Privatmænd stiftet en Forening til Realkundskabers Udbredelse, deels ved at skaffe uformuende Forældres Sønner fri Underviisning, deels ved at virke til nyttige Indretninger i Helsingøers Realskole, som er Hovedgjenstanden for Foreningens Virksomhed. Den understøtter allene Helsingøers til Embeds= eller BorgerKlassen henhørende Jndvaaneres Sønner, hvis Trang er almindelig erkjendt, og tager fortrinligt Hensyn til dem, som nyde en god Opdragelse hjemme. Foreningen har allerede god Fremgang.
Odense Adresse-Contoirs Efterretninger, 1834-12-11
Det kongelige Museum for nordiske Oldsager har i de sidste Maaneder erholdt ikke faa Berigelser. Saaledes har Hs. Kongl. Høihed Prinds Frederik Carl Christian dertil skjænket en Mængde Sager, som størstedeels ere fundne i omtrent 20 Gravhøie ved Jægerspriis, hvilke Hs. K. Høihed i Foraaret under eget Tilsyn har ladet udgrave og undersøge. Disse Undersøgelser have ei været uden Jnteresse for Videnskaben, og Muset er derved blevet beriget med flere sjeldne Stykker, hvorom udførligere Meddelelse vil kunne ventes. Fremdeles har Museet erholdt Gaver eller Tilsendelser fra Kancellieraad Rummelhoff i Nykjøbing paa Morsøe, Adjunkt Hanssen i Ribe, Sognefogden N. C. Jessen i Astofte, en Skipper fra Dragøe, Kammerjunker, Brinck-Seidelin i Hjørring, Kruse paa Sorgenfri paa Øen Fuur, det Kongelige Rentekammer, Bonden Willum Sørensen i Brøndbyvester, Færgebestyrer Dyrehauge, i Vordingborg, Professor Høyen, Prokurator Thorup i Skive, Gaardmand And. Frandsen af Estvad (hvoriblandt en Guldnaal af samme Form som en Mængde i Museet af Bronze, hvilken er den eneste, Man kjender af Guld, og for hvilken Finderen erholdt, som sædvanligt, Metallets Værdie, samt en Douceur, fra Jsland, Proprietair Müller, Adjunkt Koch, fra Odsherred, Mad. Sinding i Høibye, Konferentsraad Faye i Thisted, Kapellan Obel til Karbye, Amtmand Tillisch paa Færøerne, Overauditeur Arboe i Nexøe, Postmester Bierring i Stubbekjøbing, Stadsphysikus Fangel i Fredericia, Baronesse Rosenkrantz paa Høvergaard, Justitsraad Petersen fra Konsistorialassessor Østergaard til Odden, Kammerherre Lorenz i Randers, Maler Baruel, Amtmand Graah, Apotheker Seidelin i Frederiksund, Prof. Dr. Larsen i Holbek, Geheime-, Stats- og Finantsminister Grev Moltke til Bregentved, Krigsraad Lumholdt i Nibe, Konsul Hatting i Nestved, to Unævnte, Havnemester Kiær og Garnisonschirurg Ravn, paa St. Thomas, hvilke have skjænket en Steenkile af en grønlig Steenart, funden paa en Sukkermark paa St. Croix og hidrørende fra Karabernes Tid, og 8 Steenkiler, fundne paa Jomfru-Øerne, hvilke Stykker have en paafaldende Liighed med en Art af Steenkiler fra Nordens Hedenold. Fremdeles har Museet nyligen erholdt Gaver fra Skolelærer Ruggaard i Sandbye, Skovrider Hansen i Tidsvilde, og Malermester Ehlers, eligeret Borger i Roeskilde, som har indsendt en Deel Sager, der ere fundne ved at oprense den saakaldte St. Hans Kilde i Roeskilde, af hvilken Man optog 10 Alens Mudder og Dynd, hvori laae forskjellige Sager, som Tid efter anden vare tabte i Brønden. Efterhaanden som Man kom dybere, fandtes Sager, der næsten gaae op til den hedenske Tid. Dette høist mærkværdige Fund vil omstændeligere blive beskrevet i nordisk Tidsskrift for Oldkyndighed. J dette Tidsrum har Museet kjøbt et Stykke.
Odense Adresse-Contoirs Efterretninger, 1834-12-11
Biskop R. Møller har i "Dansk Litteratur=Tidende" No. 13 og 14 leveret en interessant Rekrolog over sin hedengangne Ven, Professor i Theologien Jens Møller, tildeels efter en utrykt Selvbiographie af denne.
Odense Adresse-Contoirs Efterretninger, 1834-12-11
Den ærværdige og lærde Dr. Carey, som i mange Aar har været Forstander for Missionsanstalten og Trykkeriet i det danske Establissement Serampore (eller Frederiksnagor) i Nærheden af Calcutta, er død i en Alder af 72 Aar. Han har især gjort sig fortjent, ved at fremme Oversættelser af Bibelen i flere, tildeels forhen ikke engang af Navn kjendte, asiatiske Sprog, og de dertil hørende grammatikalske Hjelpemidler. Han skal have Slægtninge i det Holstenske eller Slesvigske.
Odense Adresse-Contoirs Efterretninger, 1834-12-11
Pastor Heiberg i Lunde har i Christelig Kirke-Tidende søgt at gjøre den Mening indlysende, at det vilde være gavnligt for Religionsunderviisningen i de lærde Skoler, om den blev givet af en ordineret Theolog, ligesom i de fleste Borgerskoler."J Aalborg har Boghandler Lundt fra 1 Novbr. oprettet et Læseselskab efter en ny Plan, hvorved Deeltagerne skulle have Leilighed til at holde Skridt med Dagens litterariske Frembringelser. Fra næste Nytaar vil en lignende Anstalt (et Slags Athenæum, i det smaae, træde i Virksomhed i Randers.